Cosas dreig om verkragters te kastreer – praag.co.za
"Ons gaan die privaatdele van diegene wat ons broers en susters verkrag, afsny. Ons sal ook nie van die dwelmhandelaars in ons gemeenskappe vergeet nie, want ons weet waar hulle bly."
"Lede van ons gemeenskap moet nie meer in vrees lewe nie en ons help om al die euwels in die samelewing uit te roei," het hy gesê.
Malaji het gesê Cosas het besluit om nie net gerieflik toe te kyk hoe die jeug se toekoms deur die euwels in die samelewing weggevat word nie.
"Ons doen 'n beroep op belanghebbendes in onderrig om deel te neem en 'n bydrae te lewer in die stryd die opvoeding van ons land; om te verseker dat ons studente die beste opleiding ontvang."
Cosas sal glo vergaderings reël tussen ouers, leerlinge en ander om die toestand van opleiding in die land te bespreek. "Die kultuur van onophoudelike ontwrigting van opleiding en opvoeding weens betogings is die kern van dié samesprekings."
"Indien 'n kind in 'n laerskool op 'n voedingskema staat gemaak het, is hul omstandighede in die hoërskool steeds dieselfde. Waar sal die kind ondersteuning kry indien daar nie 'n voedingskema by die skool is nie?" Hy het gesê die gehalte van kos wat in voedingskemas bedien word, is ook kommerwekkend.
Malaji het bygevoeg dat Cosas ook sal voortgaan om die publikasie van matriekuitslae in koerante teen te staan. "As 'n studente-organisasie hou ons steeds vol matriekuitslae is 'n privaatsaak tussen die matrikulant en die departement van onderwys." – Sapa
Skrywer Karin RoodtGepubliseer op 24 Julie 2013 24 Julie 2013 Kategorieë Nuus, Suider-AfrikaSleutelwoord Congress of SA Students, cosas, kastrasie, Thlologelo Malaji, verkragters